У 1956 годзе сям’я Валковічаў пераехала ў гарадскі паселак Дамачава Дамачаўскага раёна (цяпер Брэсцкага раёна) Брэсцкай вобласці, тут прайшлі дзяцінства і юнацтва будучага пісьменніка. Аляксандр Валковіч вучыўся ў Дамачаўскай СШ, якую таксама скончылі яго браты Уладзімір і Сяргей, сястра Галіна. Самым яркім уражаннем былі настаўнікі: Праскоўя Андрэеўна Раманенка, Дзмітрый Ігнатавіч Белаш, Лідзія Дзям’янаўна Баглай, Уладзімір Якаўлевіч Васілюк, Раіса Рыгораўна Стаднік, Лідзія Афанасьеўна Годун, Сямён Міронавіч Эскін, Ганна Пятроўна Шарая, Марыя Пятроўна Шаўлоўская і інш.